ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மோசடி பேர்வழிகளிடம் எச்சரிக்கையுடன் இருக்குமாறு தமிழ்நாடு & புதுச்சேரி பிராந்திய வருமான வரித்துறை மக்களிடம் கேட்டுக் கொண்டுள்ளது
பண மோசடி செய்வதை நோக்கமாகக் கொண்டு அங்கீகரிக்கப்படாத மின்னஞ்சல் முகவரியிலிருந்து தவறான கடிதங்கள் / மின்னஞ்சல் அனுப்பி மக்களை ஏமாற்ற நேர்மையற்ற சக்திகள் முயற்சி செய்வது வருமானவரித்துறையின் கவனத்திற்கு வந்துள்ளது. இதே போல் தொலைபேசி அழைப்புகளும் வருவதாக தெரிகிறது.
உங்களின் சொந்தக் கணக்கிலிருந்து ஏதாவது தொகையோ அல்லது வரியோ அல்லது வேறு ஏதாவது ஒரு வகையில் பணம் செலுத்துவது பற்றி மின்னஞ்சல் / கடிதம் / தொலைபேசி அழைப்புகள் வரப்பெற்றால், தமிழ்நாடு மற்றும் புதுச்சேரி வருமான வரித்துறையின் அங்கீகரிக்கப்பட்ட www.tnincometax.gov.in என்ற இணையதளத்தில் குறிப்பிடப்பட்டுள்ள துறையின் மின்னஞ்சல் முகவரி அல்லது தொலைபேசி எண் மூலம் சரி பார்த்துக் கொள்ள வேண்டும் என்று மக்களை வருமானவரித்துறை கேட்டுக் கொண்டுள்ளது.
இந்தத் துறையின் அதிகாரபூர்வ கடிதப் போக்குவரத்து அனைத்தும் DIN எனப்படும் ஆவண அடையாள எண்ணினை கொண்டிருக்கும் என்றும் அதிகாரபூர்வ மின்னஞ்சல் முகவரி மூலமாக மட்டுமே அனுப்பப்படும் என்றும் பொதுமக்களுக்கு தெரிவிக்கப்படுகிறது. எனவே, மோசடி பேர்வழிகளின் முயற்சிகளுக்கு இரையாக வேண்டாம் என்று பொதுமக்கள் கேட்டுக் கொள்ளப்படுகிறார்கள்.
வரியை செலுத்துவதற்கு எந்த இணைய இணைப்பையும் வருமான வரித்துறை வழங்குவதில்லை. உரிய செலானில் இணையம் அல்லது வங்கி மூலம் மட்டுமே வரிசெலுத்த ஏற்பாடு செய்யப்பட்டுள்ளது.
எனவே, இத்தகைய மோசடி பேர்வழிகளின் முயற்சிகளையும், மோசடியான மின்னஞ்சல் தகவல்களையும், புறக்கணிக்குமாறும் பொதுமக்கள் அறிவுறுத்தப்படுகிறார்கள் என வருமான வரித்துறையின் கூடுதல் ஆணையர் திரு வி வித்யாதர் வெளியிட்ட செய்திக் குறிப்பில் தெரிவித்துள்ளார்.
புவி அறிவியல் அமைச்சகம்
ஜம்மு காஷ்மீரில் சாலை நெடுஞ்சாலைத் திட்டங்களை விரைவுபடுத்துமாறு அதிகாரிகளிடம் மத்திய அமைச்சர் டாக்டர் ஜிதேந்திர சிங் கூறினார்
கெளனி-கோஹா சாலை தேசிய நெடுஞ்சாலை-244 பணிகள் , தொற்றுநோய் காரணமாக ஏற்பட்ட தாமதத்தை ஈடுசெய்யும் வகையில், முழுத் திட்டமும் இந்த ஆண்டிற்குள் ஓரளவு மற்றும் அடுத்த ஆண்டுக்குள் ஓரளவும் முடிக்கப்படுவதை உறுதிசெய்யும் வகையில், இரட்டை ஷிப்டில் பணிகள் மேற்கொள்ளப்படும்.
ஜம்மு & காஷ்மீரில் உள்ள பல்வேறு NHIDCL  திட்டங்களின் நிலை குறித்த விவரம் மற்றும் புதுப்பிப்பை, NHIDCL நிர்வாக இயக்குனர் , சஞ்சல் குமாரிடமிருந்து பெற்ற பிறகு, மத்திய அமைச்சரும் உதம்பூர்-கதுவா-தோடா மக்களவைத் தொகுதியின் எம்பியுமான டாக்டர் ஜிதேந்திர சிங் இன்று இதை இங்கு தெரிவித்தார். .
ஜம்மு மற்றும் காஷ்மீர் பகுதிகளில் நடந்து வரும் NHIDCL திட்டங்கள் ஒவ்வொன்றின் விவரங்களையும் அமைச்சர் மிக நுணுக்கமாக கேட்டு அறிந்ததாகவும், ஒவ்வொரு அம்சத்தின் ஒவ்வொரு சிறிய விவரத்தையும் சுமார் ஒன்றரை மணிநேரம் விவாதித்ததாகவும் சஞ்சல் குமார் கூறினார். கோவிட் தொடர்பான தாமதத்தை விரைவில் ஈடு செய்யும் வகையில் திட்டங்களை துரிதப்படுத்த முயற்சிகள் மேற்கொள்ளப்பட வேண்டும் என்பதில் அமைச்சர் ஆர்வமாக இருப்பதாக அவர் கூறினார்.
கெளனி-கோஹா திட்டத்தைப் பொறுத்தவரை, டாக்டர் ஜிதேந்திர சிங், திட்டத்தின் முக்கியத்துவத்தைக் கருத்தில் கொண்டு, இரண்டு ஷிப்டுகளில் பணிகளை மேற்கொள்ள வேண்டும் என்று வலியுறுத்தினார். அதன்படி, தேவையான உத்தரவுகளை உடனடியாக பிறப்பிப்பதாகவும், கட்டுமான நிறுவனங்கள் மற்றும் சம்பந்தப்பட்ட ஒப்பந்ததாரர்களிடமிருந்து இது தொடர்பாக அதிகபட்ச ஒத்துழைப்பைப் பெற முயற்சிப்பதாகவும் சஞ்சல் குமார் அமைச்சரிடம் உறுதியளித்தார்.
கோஹா-கெல்லானி-கன்னாபால் தேசிய நெடுஞ்சாலை NH-244, செனானி-சுத்மஹாதேவ்-கெல்லானி-சத்தூ-கன்னபால் ஆகியவற்றை இணைக்கும் சாலைப் போக்குவரத்திற்கான மாற்று வழியை வழங்கும். இது பயணத்தை எளிதாக்கும்,மேலும் வருவாயை வழங்குவதோடு மட்டுமல்லாமல் பாதுகாப்புக் கண்ணோட்டத்தில் முக்கியமானதாக இருக்கும். . தொற்றுநோய்குப் பிறகு நிர்ணயிக்கப்பட்ட காலக்கெடுவின்படி, கோஹா-கெல்லானி சாலையின் முதல் கட்டம் இந்த ஆண்டு டிசம்பருக்குள் முடிக்கப்படலாம், அதே நேரத்தில் கிஷ்த்வார் மாவட்டத்தில் உள்ள சத்ரூ வரையிலான நீட்டிப்பு பிப்ரவரி 2023 க்குள் முடிக்கப்படும்.
இதற்கிடையில், NH-244 இன் செனானி-சுத்மஹாதேவ் சாலைப் பிரிவின் இருவழிப்பாதை ஒரு பெரிய பாலம் தவிர இந்த ஆண்டு மார்ச் மாதத்திற்குள் முடிக்கப்படும். கெளனி-கன்னபால் பிரிவில் இரு திசை சுரங்கப்பாதை அமைக்கும் பணியும் மேற்கொள்ளப்பட்டு, ரூ.76.49 கோடி செலவில் இந்த ஆண்டு அக்டோபருக்குள் முடிக்கப்படும். ஜம்மு மாவட்டத்தில் உள்ள திட்டங்களில், தேசிய நெடுஞ்சாலை-144A இன் ஜம்மு-அக்னூர் பகுதியை நான்கு வழிப்பாதையாக மாற்றுவது குறித்த நிலவர அறிகையை NHIDCL நிர்வாக இயக்குனர் அமைச்சரிடம் வழங்கினார்.
காஷ்மீர் பள்ளத்தாக்கில் உள்ள முக்கிய NHIDCL திட்டங்களில் ஜோஜிலா இரு-திசை சுரங்கப்பாதை, Z-Morh சுரங்கப்பாதை, NH-701A இன் பாரமுல்லா-குல்மார்க் பகுதியை மேம்படுத்துதல், NH-244 ஐ இணைக்கும் புதிய இருவழி அனந்த்நாக் பைபாஸ் கட்டுமானம் ஆகியவை அடங்கும்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் காப்பீட்டுத்திட்டத்தின் கீழ், 2023, மே மாதத்தில் 20.23 லட்சம் புதிய தொழிலாளர்கள் பதிவு செய்துள்ளனர்
தொழிலாளர் காப்பீட்டுத்திட்டத்தின் கீழ், 2023, மே மாதத்தில் 20.23 லட்சம் புதிய தொழிலாளர்கள் பதிவு செய்துள்ளனர்.
சுமார் 24,886 புதிய நிறுவனங்களும், தொழிலாளர் காப்பீட்டுத் திட்டத்தின் சமூக பாதுகாப்பின் கீழ் கொண்டு வரப்பட்டுள்ளன.25 வயதுடைய 9.4 லட்சம் இளைய தொழிலாளர்கள் புதியதாக பதிவு செய்துள்ளனர். இது மொத்த தொழிலாளர்களின் பதிவில் 47 சதவீதமாகும்.
2023 மே மாதத்தில் 3.96 லட்சம் பெண் உறுப்பினர்கள் பதிவு செய்துள்ளனர். மொத்தம் 71 திருநங்கை தொழிலாளர்களும் பதிவு செய்துள்ளனர்.
குடியரசுத் துணைத் தலைவர் செயலகம்
இந்தியக் கலாச்சாரத்தையும், பாரம்பரியத்தையும் பாதுகாப்பதன் அவசியத்தைக் குடியரசு துணைத் தலைவர் வலியுறுத்தி உள்ளார்
ஆந்திரப்பிரதேசத்தின் திருப்பதியில் பகவான் வெங்கடேஸ்வராவை வழிபடுவதற்காக குடியரசு துணைத் தலைவர் திரு.எம்.வெங்கையா நாயுடு தமது குடும்பத்தினருடன் திருமலை திருப்பதி தேவஸ்தானத்திற்கு சென்றிருந்தார்.
வழிபாட்டுக்குப் பின் செய்தியாளர்களிடம் பேசிய திரு.நாயுடு, இந்தக் கோயிலுக்கு தமது பயணம் மிகுந்த மகிழ்ச்சியை அளிக்கிறது என்றும், நாட்டு மக்களின் அமைதிக்கும், வளத்திற்கும் பிரார்த்தித்ததாகவும் கூறினார். ஆன்மீகம் என்பது சேவை உணர்வைத் தவிர வேறொன்றும் இல்லை என்று கூறிய அவர், மக்களுக்கு சேவை செய்வதை விடவும் அதிகமாக பகவான் வெங்கடேஸ்வரரை தரிசிப்பது ஊக்கமுடையதாக இருக்கிறது என்றார்.
ஒற்றுமை, அமைதி, சமூக நல்லிணக்கம் ஆகிய அனைவருக்குமான மாண்புகளை இந்தியக் கலாச்சாரமும், பாரம்பரியமும் கொண்டுள்ளன என்று குறிப்பிட்ட திரு.நாயுடு, அவற்றைப் பாதுகாக்க அனைவரும் பாடுபட வேண்டும் என்றார். பக்தர்கள் எளிதாக தரிசனம் செய்வதற்கு ஏற்பாடு செய்துள்ள கோயில் நிர்வாகத்தை குடியரசு துணைத் தலைவர் பாராட்டினார்.
பொருளாதார விவகாரங்களுக்கான மத்திய அமைச்சரவைக் குழு
பொதுத்துறை எண்ணெய் நிறுவனங்கள் எத்தனால் கொள்முதல் செய்ய மத்திய அமைச்சரவை ஒப்புதல்
நாடு முழுவதும் 736 அணைகள் புனரமைப்பு திட்டம், சணல் சாக்குகளில் பொருட்கள் அனுப்பும் திட்டம், பொதுத்துறை நிறுவனங்கள் எத்தனால் கொள்முதல் செய்யும் திட்டம் உட்பட பல திட்டங்களுக்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம், பிரதமர் திரு. நரேந்திர மோடி தலைமையில் இன்று நடந்தது. இதில் மத்திய அரசு சார்பில் எடுக்கப்பட்ட பல முடிவுகளுக்கு ஒப்புதல் அளிக்கப்பட்டன.
உலக வங்கி, ஆசிய கட்டமைப்பு முதலீட்டு வங்கி ஆகியவற்றின் நிதியுதவியுடன், அணை புனரமைப்பு மற்றும் மேம்பாட்டு நிதியுதவி திட்டத்தின் 2ம் மற்றும் 3ம் கட்ட பணிகளை மேற்கொள்ள பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
இதன் மூலம் தமிழகத்தில் 59 அணைகள் உட்பட, நாடு முழுவதும் 736 அணைகளின் பாதுகாப்பு மற்றும் செயல்பாடுகள் மேம்படுத்தப்படும். இத்திட்டத்திற்கு ரூ.10,211 கோடி செலவிடப்படவுள்ளது. 10 ஆண்டு காலத்தில் இத்திட்டம் அமல்படுத்தப்படும்.
சணல் தொழில் ஊக்குவிப்பு:
சணல் சாக்குகளில் பொருட்களை அனுப்புவதற்கான விதிமுறைகளை நீட்டிக்க மத்திய அமைச்சரவை ஒப்புதல் அளித்துள்ளது. இதன் மூலம் 100 சதவீத உணவு தானியங்கள் மற்றும் 20% சர்க்கரை ஆகியவை சணல் சாக்குகளில் நிரப்பப்பட்டு அனுப்புவது கட்டாயமாக்கப்படும். இந்த முடிவு சணல் தொழிலை ஊக்குவிக்கும். நாடு முழுவதும், கிழக்கு மற்றும் வடகிழக்கு மாநிலங்களில் 3.7 தொழிலாளர்கள் சணல் தொழிலை வாழ்வாதாரமாக கொண்டுள்ளனர். அவர்களின் நலனை கருத்தில் கொண்டு மத்திய அரசு இந்த முடிவை எடுத்துள்ளது.
எத்தனால் கொள்முதல்:
எத்தனால் கலந்த பெட்ரோல் திட்டத்தின் கீழ் பொதுத்துறை எண்ணெய் நிறுவனங்கள் எத்தனால் கொள்முதல் செய்யவும் மத்திய அமைச்சரவை ஒப்புதல் அளித்துள்ளது. இந்தாண்டு கரும்பு அறுவடை காலம் மற்றும் எத்தனால் விநியோக ஆண்டு 2020-21-ல், எத்தனால் விலையை நிர்ணயம் செய்வது உட்பட எத்தனால் கொள்முதல் செய்ய ஒப்புதல் வழங்கப்பட்டுள்ளது. எத்தனால் விலை ரகத்திற்கு ஏற்ப லிட்டருக்கு ரூ.62.65 வரை அதிகரிக்கப்படுகிறது.
குடியரசுத் தலைவர் செயலகம்
மலாவி நாடாளுமன்ற பிரதிநிதிகள் குடியரசுத்தலைவரை சந்தித்தனர்
மலாவி நாட்டின் நாடாளுமன்ற அவைத்தலைவர் ரைட் ஹானரபிள் கேத்தரின் கோதானி ஹரா தலைமையிலான மலாவி நாடாளுமன்றக் குழுவினர் இன்று  குடியரசுத் தலைவர் மாளிகையில் குடியரசுத்தலைவர் திருமதி திரௌபதி முர்முவை சந்தித்தனர்.
தூதுக்குழுவினரை வரவேற்ற குடியரசுத்தலைவர் , இந்தியாவும் மலாவியும் நீண்டகாலமாக சுமூகமான நட்புறவைப் பகிர்ந்து கொள்கின்றன என்றும், நமது உறவுகளை மேலும் ஆழப்படுத்த ஏராளமான வாய்ப்புகள் உள்ளன என்றும் கூறினார். ஜனநாயக விழுமியங்கள் மற்றும் பன்முகத்தன்மை மீதான நமது பொதுவான நம்பிக்கை இந்தியாவையும் மலாவியையும் இயற்கையான கூட்டாளிகளாக்குகின்றன என்று அவர் கூறினார்.
மலாவியின் மிகப்பெரிய வர்த்தக மற்றும் தனியார் முதலீட்டு கூட்டாளிகளில் ஒன்றாக இந்தியா திகழ்வதாகவும், சுகாதாரம் மற்றும் கல்விக்காக மலாவி நாட்டினரின் விருப்பமான இடமாகவும் இந்தியா திகழ்கிறது என்றும் குடியரசுத்தலைவர் கூறினார். மலாவியுடன் இந்தியா வலுவான வளர்ச்சிக் கூட்டாண்மை திட்டத்தைக் கொண்டுள்ளது என்பதையும், உள்கட்டமைப்பு, சுகாதாரம், நீராதாரங்கள், திறன் மேம்பாடு, கல்வி போன்ற துறைகளில் மலாவியில் பல திட்டங்கள் செயல்படுத்தப்பட்டுள்ளன என்பதையும் அவர் மகிழ்ச்சியுடன் குறிப்பிட்டார்.
உள்நாட்டு விமானப் போக்குவரத்து அமைச்சகம்
இந்திய விமான நிலைய ஆணையத்தின் சில செயல்பாட்டு பிரிவுகளின் ஊழியர்களுக்கு பொதுத்துறை நிறுவனங்கள் துறை நிர்ணயித்த உச்சவரம்பான 50 சதவீதத்திற்கு கூடுதலாக படிகள் வழங்கப்பட்டு வருவதை முறைப்படுத்துவதற்கு மத்திய அமைச்சரவை ஒப்புதல்
இந்திய விமான நிலைய ஆணையத்தின் சில செயல்பாட்டு பிரிவுகளின் ஊழியர்களான விமான பைலட்டுகள், தொலைத்தொடர்பு அலுவலர்கள், விமான போக்குவரத்துக் கட்டுப்பாட்டாளர்கள் ஆகியோருக்கு பொதுத்துறை நிறுவனங்கள் துறை நிர்ணயித்த புதிய ஊதிய நிர்ணயத்துக்கு முந்தைய உச்சவரம்பான 50 சதவீதம் / மாற்றியமைக்கப்பட்ட ஊதிய உச்சவரம்பான 25 சதவீதம் ஆகியவற்றுக்கு கூடுதலாக படிகள்  வழங்கப்பட்டு வருவதையும் அந்தப் படிகளை மாற்றியமைக்கப்பட்ட ஊதிய வீத உச்சவரம்பான 35 சதவீதத்திற்கு அப்பாற்பட்டு வைத்து நடத்துவதையும் முறைப்படுத்துவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இவர்களது பணிகள், மிகவும் சிக்கலான, மிக உயரிய அறிவு மற்றும் நிபுணத்துவத்தை உள்ளடக்கிய அறிவு உணர்வு சார்ந்த குறிப்பிட்ட திறன்களை செயல் அளவில் பயன்படுத்தக் கூடிய, தகவல் தொடர்பு அம்சங்கள் மற்றும் மனித உறவுகள் சார்ந்தவையாக அமைந்துள்ளன.
தற்காலத்தில் விமானப் போக்குவரத்து பலமடங்கு உயர்ந்திருப்பதாலும், இந்தத் தொழில்நுட்ப பணியாளர்கள் விமான இயக்க செயல்பாடுகளை, பாதுகாப்பாக மேற்கொண்டு வருவதாலும் இந்த முடிவு எடுக்கப்பட்டுள்ளது. இந்த வேலைகளுக்கு சிறந்த திறன் படைத்தவர்களை ஈர்ப்பதற்கும், தற்போது இவற்றில் பணி புரிவோரை அதிலேயே நிலைக்கச் செய்வதற்கும், விமானப் பயணிகளுக்கு உலகத்தரம் வாய்ந்த சேவைகளை வழங்குவதற்கும், இந்தப் பணியாளர்களுக்கு உரிய வகையில் ஈடு செய்ய வேண்டியது அவசியமாகிறது.
-----
(Visitor Counter : 91
எஃகுத்துறை அமைச்சகம்
பொதுத்துறை எஃகு நிறுவனங்களின் மூலதன செலவு குறித்து மத்திய எஃகுத்துறை அமைச்சர் ஆய்வு
பொதுத்துறை எஃகு நிறுவனங்களுக்கு 2021-22ம் நிதியாண்டில், மூலதன செலவினங்களுக்காக ரூ.13,300 கோடி இலக்கு நிர்ணயிக்கப்பட்டிருந்தது. இதில் ஏற்பட்டுள்ள முன்னேற்றங்கள் குறித்து மத்திய எஃகுத்துறை அமைச்சர் திரு ராம் சந்திர பிரசாத் சிங் ஆய்வு மேற்கொண்டார். இந்த கூட்டத்தில் எஃகுத்துறை இணையமைச்சர் திரு ஃபகன் சிங் குலாஸ்தே, செயில், என்எம்டிசி, ஆர்ஐஎன்எல், கேஐசிஎல் எம்ஓஐஎல் மற்றும் மெகான் போன்ற பொதுத் துறை நிறுவனங்களின் தலைமை நிர்வாக இயக்குனர்கள் கலந்து கொண்டனர்.
இதில் பொதுத்துறை எஃகு நிறுவனங்களின் மூலதன செலவு திட்டங்களில் ஏற்பட்டுள்ள முன்னேற்றத்தை மத்திய அமைச்சர் ஆய்வு செய்தார். திட்ட பணிகளை சரியான நேரத்தில் முடிக்க வேண்டும் என அவர் வலியுறுத்தினார். தினசரி அடிப்படையிலான இலக்குகளை நிர்ணயித்து திட்ட பணிகள் அமல்படுத்துவதை தீவிரமாக கண்காணிக்க வேண்டும் என அவர் அறிவுறுத்தினார். இலக்குகளை அடைவது பணியாளர்களை ஊக்குவித்து இந்தியாவின் எஃகு உற்பத்தியை அதிகரிக்கும் என அவர் கூறினார். 2021-22ம் நிதியாண்டுக்கான திட்ட இலக்குகளை அடைவதில், பின்னடை ஏற்படாமல் இருப்பதை உறுதி செய்ய வேண்டும் எனவும் தலைமை நிர்வாக இயக்குனர்களுக்கு அவர் உத்தரவிட்டார்.
2021-22ம் நிதியாண்டில் நவம்பர் வரை செய்யப்பட்ட முதலீட்டு செலவுகளை மத்திய எஃகு அமைச்சர் ஆய்வு செய்தார். நிதியாண்டின் மீதமுள்ள காலத்தில், இலக்குகளை அடைவதில் உள்ள குறைபாடுகளை போக்க தினசரி அடிப்படையில் பணிகள் மேற்கொள்ள திட்டமிட வேண்டம் என தலைமை நிர்வாக இயக்குனர்களுக்கு திரு ராம் சந்திர பிரசாத் சிங் அறிவுறுத்தினார்.
நாடாளுமன்ற விவகாரத்துறை அமைச்சகம்
தேசிய மின்-சட்டப் பேரவை செயலி குறித்த தேசிய பயிலரங்கை அமைச்சர் மேக்வால் தொடங்கினார்
தேசிய மின்-சட்டப்பேரவை செயலி  குறித்த இரண்டுநாள் பயிலரங்கு தில்லியில் இன்று தொடங்கியது. நிகழ்ச்சியை மத்திய நாடாளுமன்ற விவகாரத் துறை இணையமைச்சர் திரு அர்ஜுன் ராம் மேக்வால் தொடங்கிவைத்து தலைமை தாங்கினார்.
மேலும், தேசிய மின்-சட்டப்பேரவை செயலிக்கான  இணையதளத்தையும் அவர் தொடங்கிவைத்தார். இத்துடன், இதில் மக்களவை, மாநிலங்களவை, 31 சட்டப் பேரவைகள், 7 சட்ட மேலவைகளின் செயலாளர்கள் உள்பட 200 பேர் பங்கேற்றனர். அவர் “தூய்மையே சேவை” குறித்த உறுதிமொழியையும் செய்து வைத்தார். நிகழ்ச்சிக்கு நாடாளுமன்ற விவகார அமைச்சகம் ஏற்பாடு செய்திருந்தது.
இந்தப் பயிலரங்கம் அனைத்து மாநில சட்டப் பேரவைகளிலும் காகிதத்தின் பயன்பாட்டைக் குறைத்து, தொழில்நுட்பத்தின் மூலம் வெளிப்படைத் தன்மை, பொறுப்புடைமை ஆகியவற்றைக் கடைப்பிடிக்க இது பெரிதும் உதவும்.
நுகர்வோர் நலன், உணவு மற்றும் பொது விநியோகம் அமைச்சகம்
22 மாநிலங்களில் திறந்த வெளி சந்தை விற்பனைத் திட்டத்தின் கீழ்  இந்திய உணவுக் கழகத்தின் மின்னணு ஏலத்தின் முதல்நாளில் 8.88 லட்சம் மெட்ரிக் டன் கோதுமை விற்பனையானது
மத்திய அரசின் தொகுப்பில் உள்ள 25 லட்சம் மெட்ரிக் டன் கோதுமையில் 22 லட்சம் மெட்ரிக் டன் கோதுமையை விற்பனை செய்ய இந்திய உணவுக் கழகம் முன்வந்தது. அதன்படி, திறந்த வெளி சந்தை விற்பனைத் திட்டத்தின் கீழ்,  மின்னணு ஏலத்தின் முதல் நாளான 1, பிப்ரவரி 2023 அன்று 8.88 லட்சம் மெட்ரிக் டன் கோதுமை விற்பனையானது. 22 மாநிலங்களில் நடைபெற்ற இந்த மின்னணு ஏலத்தில் 1100க்கும் மேற்பட்டவர்கள் பங்கேற்றனர்.
மின்னணு ஏலம் மூலம் கோதுமை விற்பனை நாடு முழுவதும் ஒவ்வொரு புதன்கிழமையன்றும் மார்ச் 2-வது வாரம், 2023 வரை நடைபெறும். அரசு பொதுத்துறை நிறுவனங்கள், கூட்டுறவு சங்கங்கள், மத்திய அரசு ஊழிர்களுக்கான நுகர்வோர் கூட்டுறவு சங்கங்கள் போன்ற கூட்டமைப்புகளுக்காக 3 லட்சம் மெட்ரிக் டன் கோதுமையை மத்திய அரசு இருப்பு வைத்துள்ளது.
2 மாதங்களில் 30 லட்சம் மெட்ரிக் டன் கோதுமையை திறந்தவெளிச் சந்தையில் விநியோகிக் நடவடிக்கை எடுக்கப்பட்டுள்ளது.
------------------
AP/IR/RS/RR
(Visitor Counter : 116
வணிகம் மற்றும் தொழில்துறை அமைச்சகம்
அன்னிய நேரடி முதலீடு வரத்து
நாட்டின் பொருளாதார வளர்ச்சிக்கு அன்னிய நேரடி முதலீடு முக்கிய காரணியாகும். முதலீட்டாளர்களுக்கு உகந்த அன்னிய நேரடி முதலீட்டுக் கொள்கையை அரசு தொடர்ந்து கடைப்பிடித்து வருகிறது. இந்த வகைக் கொள்கைகளினால் கடந்த ஆறு ஆண்டுகளில் அன்னிய நேரடி முதலீடு வரத்து பெருமளவில் அதிகரித்திருக்கிறது. அன்னிய நேரடி முதலீட்டில் தாராளமயமாக்கலைத் தொடர்ந்து கடைப்பிடித்து, மத்திய அரசு பல்வேறு துறைகளில் அன்னிய நேரடி முதலீட்டுச் சீர்திருத்தங்களைக் கொண்டு வந்துள்ளது. இதன் காரணமாக கடந்த ஆறு ஆண்டுகளில்மொத்த அன்னிய நேரடி முதலீடு வரத்து 2008-2014ல் 231.37 பில்லியன் அமெரிக்க டாலரில் இருந்து 2014- 2020ல் 358.29 பில்லியன் அமெரிக்க டாலராக உயர்ந்து 55 சதவிகிதம் வளர்ச்சியை அடைந்துள்ளதுஅன்னிய நேரடி முதலீட்டு பங்கு வரத்து, 2008-2014ல் 160.46 பில்லியன் அமெரிக்க டாலரில் இருந்து 2014-2020ல் 252.42 பில்லியன் அமெரிக்க டாலராக உயர்ந்து 57 சதவிகிதம் வளர்ச்சியை அடைந்துள்ளது. 2020- 21 நிதி ஆண்டில்2020 ஏப்ரல் முதல் ஆகஸ்ட் வரை 35.73 பில்லியன் அமெரிக்க டாலர் மொத்த அன்னிய நேரடி முதலீட்டு வரத்தாகக் கிடைத்துள்ளது. நிதி ஆண்டின் முதல் ஐந்து மாதங்களில் இதுவே அதிகமாகும். மேலும் 2019- 20ன் முதல் ஐந்து மாதங்களில் கிடைத்ததை விட  இது 13 சதவீதம் கூடுதலாகும் .2020 ஏப்ரல் முதல் ஆகஸ்ட் வரை மொத்த அன்னிய நேரடி முதலீட்டு பங்கு வரத்து 27.10 பில்லியன் அமெரிக்க டாலராக இருந்தது. நிதி ஆண்டின் முதல் ஐந்து மாதங்களில் இதுவே அதிகமாகும். மேலும் 2019- 20ன் முதல் ஐந்து மாதங்களின் அளவை விட  இது 16 சதவீதம் கூடுதலாகும்.
+மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666101
-----
(Visitor Counter : 239
மத்திய அமைச்சரவை
வேளாண் தொழிலுக்கான சுற்றுச்சூழல் முறைகளை மேம்படுத்த இந்தியா, மாலத்தீவுகள் இடையே இருதரப்பு ஒத்துழைப்புக்கான புரிந்துணர்வு உடன்படிக்கை : மத்திய அமைச்சரவை ஒப்புதல்
மாலத்தீவு அதிபர் அரசு முறைப் பயணமாக இந்தியா வந்த போது, கடந்த ஆண்டு டிசம்பர் 17ஆம் தேதியன்று, மத்திய வேளாண்மை மற்றும் விவசாயிகள் நல அமைச்சகத்திற்கும், மாலத்தீவு மீன்வளம் கடல்வளம் மற்றும் வேளாண்மை அமைச்சகத்திற்கும் இடையே கையெழுத்திடப்பட்ட புரிந்துணர்வு உடன்படிக்கைக்கு மத்திய அமைச்சரவை இன்று பின்னேற்பு ஒப்புதல் அளித்துள்ளது.
வேளாண் கணக்கெடுப்பு, வேளாண் தொழில், ஒருங்கிணைந்த வேளாண் முறை, நீர்ப்பாசனம், மேம்படுத்தப்பட்ட விதைகள், மண்வள மேலாண்மை, ஆராய்ச்சி, உள்ளூர் வேளாண் தொழில்களின் திறன் மேம்பாடு, உணவுப் பாதுகாப்பு மற்றும் ஊட்டச்சத்து துறைகளில் தொழில்முனைவோரின் அறிவை மேம்படுத்துதல், பருவநிலையை எதிர்கொள்ளும் வேளாண் முறை, பூச்சிக்கொல்லி மிச்சங்களை பரிசோதிக்கும் வசதிகளை நிறுவுதல் ஆகிய துறைகளில் வேளாண் தொழில் சுற்றுச்சூழல் மேம்பாட்டுக்கு இந்த உடன்படிக்கை வழிவகுக்கும்.
(விகீ
மத்திய அமைச்சரவை
கணக்கிடுதல், நிதி மற்றும் தணிக்கை அறிவுத் துறையில் இந்தியா – குவைத் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற அமைச்சரவை கூட்டத்தில், கணக்கிடுதல், நிதி மற்றும் தணிக்கை அறிவுத் துறையில் இந்தியா – குவைத் இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
பயன்களில் சில
இந்தியப் பட்டயக் கணக்காளர்கள் கல்விக் கழகமும், குவைத்தின் கணக்குகள் மற்றும் தணிக்கையாளர்கள் சங்கமும் ஒருங்கிணைந்து செயல்படவும், இருதரப்பினரும் பயன்பெறும் வகையில் குவைத்தில் தொழில்நுட்ப ரீதியான நிகழ்வுகள், கருத்தரங்குகள், மாநாடுகள் நடத்தவும் இது பயன்படும். இதற்கான செலவை இருதரப்பினரும் பகிர்ந்து கொள்வார்கள்.
பரஸ்பர நலன் பயப்பதற்கு அடையாளம் காணப்பட்டுள்ள துறைகளில் சாத்தியமான ஒத்துழைப்புக்கு இரு அமைப்புகளும் கூட்டாக நடவடிக்கைகளை மேற்கொள்ளும். இந்தியப் பட்டயக் கணக்காளர்கள் கல்விக் கழகம், குவைத் அரசு / அமைச்சகங்களின் ஊழியர்கள் / குவைத்தின் கணக்குகள் மற்றும் தணிக்கையாளர்கள் சங்க உறுப்பினர்கள், குவைத் பிரஜைகளுக்குத் தொழில்நுட்பத் திட்டங்களை வழங்கும்.
குவைத்தில் உள்ள இந்தியப் பட்டயக் கணக்காளர்களுக்கு ஆக்கப்பூர்வமான நம்பிக்கையை உறுதி செய்ய இந்தப் புரிந்துணர்வு ஒப்பந்தம் உதவும் என்று எதிர்பார்க்கப்படுகிறது.
பழங்குடியினர் நலத்துறை அமைச்சகம்
சுதந்திரத்தின் 75வது ஆண்டைக் குறிக்கும் வகையில், பழங்குடியினரின் 75 தயாரிப்புகள் இந்திய பழங்குடியினர் தயாரிப்புகள் பட்டியலில் சேர்ப்பு
இந்தியா 75வது சுதந்திர ஆண்டில் அடியெடுத்து வைப்பதால், பழங்குடியினரின் 75 புதிய தயாரிப்புகளை இந்தியப் பழங்குடியினர் கூட்டுறவு சந்தைப்படுத்தல் மேம்பாட்டுக் கூட்டமைப்பு  அறிமுகம் செய்து அவற்றை ஏற்கனவே உள்ள பழங்குடியினர் தயாரிப்புகள் பட்டியலுடன் இணைத்தது.
நாட்டின் பல பகுதிகளில் பழங்குடியினர் மிகவும் நேர்த்தியாகவும், கவரக்கூடிய வகையிலும் தயாரித்த உலோக உருவங்கள், கையால் செய்யப்பட்ட நகைகள், தொங்கல்கள் போன்ற அலங்காரங்கள், சட்டைகள், குர்தாக்கள், முகமூடிகள், கைவினை ஆடைகள் மற்றும் மசாலா பொருள்கள், பதப்படுத்தப்பட்ட பழச்சாறுகள், பிற மூலிகை பொடிகள் போன்றவை அறிமுகம் செய்யப்பட்டன.
மேலும், இந்தியா@75 - மக்கள் இயக்கத்தின் நோக்கங்களுக்கு ஏற்ப, பழங்குடியினரின் 75 தயாரிப்புகளை, டிரைபட் அடையாளம் கண்டுள்ளது. இவை, புவிசார் அடையாளக் குறியீடுக்காக  பதிவு செய்யப்படும். இந்த ஜிஐ குறியீட்டுக்கான பழங்குடியினர் தயாரிப்புகள், 20 மாநிலங்களில் இருந்து அடையாளம் காணப்பட்டன. இவற்றில் 37 தயாரிப்புகள், 8 வடகிழக்கு மாநிலங்களைச் சேர்ந்தவை. ஜார்கண்ட்டிலிருந்து 7 தயாரிப்புகளும், மத்தியப் பிரதேசத்தில் இருந்து 6 தயாரிப்புகளும் ஜிஐ குறியீடுக்கு அடையாளம் காணப்பட்டுள்ளன.
மேலும், உலகம் முழுவதும் உள்ள 100 இந்தியத் தூதரங்களில் தற்சார்பு இந்தியா மையத்தை டிரைபட் அமைக்கவுள்ளது. இந்த மையம் ஜிஐ குறியீட்டுடன் கூடிய பழங்குடியினர் தயாரிப்புகளை ஊக்குவிக்கும். பழங்குடியினர் தயாரிப்புப் பொருள்களின் அட்டவணை, பழங்குடியினத் தயாரிப்புகளின் அபாரம் மற்றும் வகைகளை வெளிக்காட்டுகிறது. ஜமைக்கா, அயர்லாந்து, துருக்கி, கென்யா, மங்கோலியா, இஸ்ரேல், பின்லாந்து, பிரான்ஸ் மற்றும் கனடா உட்பட 42 தூதரங்கள் மற்றும் துணைத் தூதரங்களில் பழங்குடியினர் தயாரிப்புகளின் விற்பனை மையங்களை டிரைபட் அமைக்கவுள்ளது.
கடந்த 1999ஆம் ஆண்டு, புதுதில்லியில் மட்டும் பழங்குடியினர் தயாரிப்புப் பொருள்களை விற்கும் ஒரு கடை இருந்தது. தற்போது நாடு முழுவதும் பழங்குடியினர் தயாரிப்புகளை விற்கும் 141 சில்லரை விற்பனைக் கடைகள் உள்ளன. டிரைப்ஸ் இந்தியா என்ற நெட்வொர்க் மூலம், பழங்குடியினர் தயாரிப்புகளை டிரைபட் கொள்முதல் செய்து விற்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746665
(Visitor Counter : 266
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை பராமரிப்பு மற்றும் பால் வளத்துறையின் ஆண்டறிக்கை
கால்நடை பராமரிப்பு மற்றும் பால் வளத்துறை, 2020-ஆம் ஆண்டு மேற்கொண்ட முக்கிய நடவடிக்கைகளை வெளியிட்டுள்ளது.
கால்நடை பராமரிப்பு உள்கட்டமைப்பு வளர்ச்சி நிதி:
தற்சார்பு இந்தியா தொகுப்பு திட்டத்தின் கீழ் ரூ. 15,000 கோடி மதிப்பில் கால்நடை பராமரிப்பு உள்கட்டமைப்பு வளர்ச்சி நிதி அமைக்கப்படும் என்று பிரதமர் அறிவித்துள்ளார். பால்வளம், இறைச்சிப் பதனிடுதல் மற்றும் மதிப்புக் கூட்டல் உள்கட்டமைப்பில் செய்யப்படும் அத்தகைய முதலீடுகளுக்கும், தனியார் துறையில் விலங்குத் தீவன ஆலையை நிறுவுவதற்கும் கால்நடைப் பராமரிப்பு உள்கட்டமைப்பு வளர்ச்சி நிதி வழி வகுக்கும். தகுதியான பயனாளிகளுக்கு 3 சதவீதம் வட்டித் தள்ளுபடி வழங்கப்படும். இதுவரை இந்த நிதித் திட்டத்தின் கீழ் ரூ.150 கோடி மதிப்பிலான திட்டங்களுக்கு அனுமதி வழங்கப்பட்டுள்ளது. தகுதியான பயனாளிகள் https://ahidf.udyamimitra.in/ என்ற இணையதளத்தில் கடன்பெற விண்ணப்பிக்கலாம்.
இரண்டாவது கட்ட தேசிய கால்நடை செயற்கை கருத்தரிப்பு திட்டம் :
இரண்டாவது கட்ட தேசிய கால்நடை செயற்கை கருத்தரிப்புத் திட்டம் ஆகஸ்ட் 1-ஆம் தேதி 604 மாவட்டங்களில்  தொடங்கியது. இதுவரை 2.64 லட்சம் செயற்கை கருத்தரிப்புகள் மேற்கொள்ளப்பட்டு, இதன் வாயிலாக 1.73 லட்சம் விவசாயிகள் பயனடைந்துள்ளனர்.
கால்நடை பராமரிப்பு மற்றும் பால்வள விவசாயிகளுக்கு கிசான் கடன் அட்டை:
கிசான் கடன் அட்டைகளின் வாயிலாக பிரதமரின் கிசான் திட்ட பயனாளிகள் கடன் பெறும் திட்டத்தின் கீழ் கால்நடை பராமரிப்பு மற்றும் பால்வள விவசாயிகளும் சேர்க்கப்பட்டுள்ளனர். இதன் மூலம் 2.5 கோடி விவசாயிகள் ரூ. 2 லட்சம் கோடி கடனுதவி பெற்று பயனடைவார்கள். இதுவரை பால் சங்கங்களிடமிருந்து 51.23 லட்சம் விண்ணப்பங்கள் பெறப்பட்டு, 41.40 லட்சம் விண்ணப்பங்கள் வங்கிகளுக்கு அனுப்பி வைக்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1682680
-----
(
பிரதமர் அலுவலகம்
பிரதமர் நாட்டு மக்களுக்கு ஆற்றிய உரையின் தமிழாக்கம்
பிரதமர் திரு. நரேந்திர மோடி, இன்று மாலை 4.00 மணிக்கு நாட்டு மக்களுக்கு ஆற்றிய உரையின் தமிழாக்கம் பின்வருமாறு :
“என் அன்புக்குரிய நாட்டு மக்களே, வணக்கம்!
கொரோனா பெரும்தொற்றுக்கு எதிரான போரில் நாம் தற்போது தளர்வு விதிமுறை இரண்டுக்குள் நுழைந்திருக்கிறோம்.
அதிகரிக்கும் இருமல், சளி மற்றும் காய்ச்சல் பாதிப்புகளின் பருவ காலத்துக்குள்ளும் நாம் நுழையயவிருக்கிறோம்.
இதன் காரணமாக, உங்களை கவனமாக பார்த்துக் கொள்ளும் படி உங்கள் அனைவரையும் நான் கேட்டுக்கொள்கிறேன்.
நண்பர்களே, கொரோனாவின் இறப்பு விகிதத்தைப் பொறுத்தவரை, உலகின் பல்வேறு நாடுகளோடு ஒப்பிடும் போது இந்தியா நல்ல நிலையிலேயே உள்ளது.
சரியான தருணத்தில் அமல்படுத்தப்பட்ட பொது முடக்கம் மற்றும் இதர முடிவுகள் லட்சக்கணக்கான உயிர்களைக் காப்பாற்றியுள்ளன.
அதே சமயம், தளர்வு விதிமுறைகள் ஒன்று அமலாக்கப்பட்டதிலிருந்து தனிப்பட்ட மற்றும் சமூக நடத்தையில் அதிகரிக்கும் அலட்சியத்தையும் நாம் பார்க்கிறோம்.
முகக்கவசங்கள் அணிதல், சமுக விலகல் மற்றும் 20 நொடிகளுக்கு கைகளைக் கழுவுதல் ஆகியவற்றில் முன்பு நாம் மிகவும் கவனமாக இருந்தோம்.
ஆனால் இன்று, நாம் இன்னும் கவனமாக இருக்க வேண்டிய நேரத்தில், அதிகரிக்கும் அலட்சியம் வருத்தமளிக்கிறது.
நண்பர்களே, பொது முடக்கத்தின் போது விதிகள் கடுமையாக பின்பற்றப்பட்டன.
அரசுகள், உள்ளாட்சி அமைப்புகள், மக்கள் ஆகியோர் தற்போது அதே எச்சரிக்கை உணர்வை வெளிப்படுத்த வேண்டும்.
குறிப்பாக, நாம் கட்டுப்படுத்தப்பட்ட பகுதிகளில் கவனம் செலுத்த வேண்டும்.
விதிகளை பின்பற்றாதவர்கள் தடுத்து நிறுத்தப்பட்டு, எச்சரிக்கப்பட வேண்டும்.
நீங்கள் செய்திகளில் பார்த்திருப்பீர்கள், பொது இடத்தில் முகக் கவசம் அணியாததற்காக ஒரு நாட்டின் பிரதமருக்கு 13 ஆயிரம் ரூபாய் அபராதம் விதிக்கப்பட்டது.
இந்தியாவிலும், உள்ளாட்சி நிர்வாகம் இதே உத்வேகத்துடன் பணிபுரிய வேண்டும். ஏனென்றால் இது 130 கோடி மக்களின் உயிர்களை காப்பாற்றும் நடவடிக்கையாகும்.
ஊராட்சி தலைவரோ, பிரதமரோ, இந்தியாவின் சட்டத்தை விட மேலானவர் யாரும் இல்லை.
பிரதமர் அலுவலகம்
அசாம் முதல்வராக பதவி ஏற்ற திரு ஹிமந்த பிஸ்வா சர்மாவுக்கு பிரதமர் வாழ்த்து
அசாமில் முதல்வராக பதவி ஏற்ற, திரு ஹிமந்த பிஸ்வா சர்மா மற்றும் இதர அமைச்சர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் சுட்டுரையில் விடுத்துள்ள செய்தியில்,
‘‘இன்று பதவி ஏற்ற, திரு ஹிமந்த பிஸ்வா மற்றும் இதர அமைச்சர்களுக்கு வாழ்த்துகள். அசாமின் வளர்ச்சிப் பயணத்துக்கு இந்த குழு உந்துதல் அளிக்கும் என்பதிலும், மக்களின் விருப்பங்களை நிறைவேற்றும் என்பதிலும் நான் உறுதியாக உள்ளேன்.’’ எனக் குறிப்பிட்டுள்ளார்.
திரு சர்பானந்தா சோனோவால் பங்களிப்பையும் திரு நரேந்திர மோடி பாராட்டினார். இது தொடர்பாக சுட்டுரையில் பிரதமர் விடுத்துள்ள செய்தியில்,
‘‘ கடந்த ஐந்தாண்டுகளாக, மக்களுக்காகவும், மாநில வளர்ச்சிக்காவும் நிர்வாகம் செய்தவர், என்னுடன் பணியாற்றிய மதிப்புமிக்க திரு சர்பானந்தா சோனோவால். அசாம் மாநிலத்தின் முன்னேற்றம் மற்றும் மாநிலத்தில் கட்சியை வலுப்படுத்தியதில் அவரது பங்களிப்பு மகத்தானது.’’ எனக் குறிப்பிட்டுள்ளார்.